
RAPORT DE SPECIALITATE
privind completarea Regulamentului de Organizare și Funcționare al Seviciului public de administrare a CERC, aprobarea Metodologiei și a tarifele percepute pentru serviciile prestate
 
În data de 22.08.2012 a fost semnat contractul de finanţare nr. 3349 pentru proiectul "Centrul Regional de Competențe și Dezvoltare a Furnizorilor în Sectorul Automotive" - CERC, cod SMIS 39375,  finantat în cadrul Regio – Programul Operational Regional 2007-2013, Axa prioritară 1 „Sprijinirea dezvoltării durabile a orașelor – poli urbani de creștere”, Domeniul de intervenție 1.1. „Planuri integrate de dezvoltare urbană”, Sub-domeniul: Poli de creștere.
Sursa de finanţare a proiectului este bugetul local, bugetul de stat şi Fondul European pentru Dezvoltare Regională prin Programul Operaţional Regional 2007-2013, cu principalii Indicatori tehnico-economici aprobați prin Hotararea Consiliului Local 235/28.06.2011.
Prin Hotărârea Consiliului Local al Municipiului Timișoara nr. 188/10.05.2016 au fost aprobate înființarea în subordinea Consiliului Local al Municipiului Timișoara a Serviciul Public de Administrare a CERC, serviciu public de interes local, cu personalitate juridica, gestiune proprie, stampila si cont propriu deschis la Trezoreria Timisoara, Regulamentul de organizare si functionare cu anexele sale: Organigrama si Statul de functii, Studiul de fundamentare privind infiintarea serviciului de administrare concretizat în Planul de afaceri al „Centrului regional de competente si dezvoltare a furnizorilor in sectorul Automotive', Caietul de sarcini privind gestiunea directa a serviciului de administrare a „Centrului regional de competente si dezvoltare a furnizorilor in sectorul Automotive' - CERC.

Obiectivele principale ale proiectului sunt:
Crearea unei infrastructuri de afaceri, care oferă suport și așistență atât celor care vor să demareze mici afaceri cât și impuls pentru consolidarea lor; 
Implementarea unui pachet de servicii și a unor programe de training in beneficiul intreprinderilor din sectorul automotive; 
Instruiri de specializare pentru optimizarea proceselor de productie și imbunatatirea calitatii, utile firmelor mici și mijlocii cat și firmelor mari, inclusiv multinationale; 
Sprijinirea firmelor mici și mijlocii prin oferirea de servicii de prelucrari pe mașinile cu comenzi numerice sau de injectie mase plastice pentru acoperirea acestor procese in cazul in care IMM-ul are nevoie pentru preluarea unei comenzi mai complexe sau pentru realizarea de prototipuri;
Implementarea de servicii cu valoare adaugata in beneficiul intreprinderilor din sector; Valorificarea și adaptarea potentialului de training și formare al universitatilor in domeniul construcții de mașini/automotive la nevoile intreprinderilor; 
Crearea unui centru de competente și dezvoltare a furnizorilor, cu 3 componente: academie de training automotive, portofoliu de consultanta pentru furnizori și laborator pentru utilizarea colaborativa de echipamente specializate;


Indicatori de proiect

	
INDICATORI
	Valoare la sfârşitul perioadei de
implementare
	Valoare la 1 an de la sfârşitul perioadei
de implementare

	Rezultat imediat (direct)
	
	

	Structuri nou create de sprijinire a afacerilor (nr)
	1 buc.
	

	Suprafaţa desfăşurată nou creată a structurilor de
afaceri (mp)
	2000 mp.
	

	Suprafaţa construită nou creată a structurilor de
afaceri (mp)
	1600 mp.
	

	Număr de structuri de sprijin a afacerilor, complet
echipată şi dotată
	1 buc.
	

	Suprafaţa parcaje
	624 mp.
	

	Suprafaţă drumuri
	1710 mp.
	

	Suprafaţă alei
	625,50 mp.
	

	Suprafaţă spaţii verzi
	3433 mp.
	

	Număr locuri de parcare
	50 buc.
	

	Rezultate induse (indirecte)
	
	

	Locuri de muncă nou create în cadrul structurii de
sprijin a afacerilor, din care (nr):
	5 locuri
	

	Locuri de muncă nou create în cadrul structurii de
sprijin a afacerilor, femei (nr)
	2 locuri
	

	Locuri de muncă nou create în cadrul structurii de
sprijin a afacerilor, bărbaţi (nr)
	3 locuri
	

	Număr de firme găzduite în cadrul structurii de sprijin a afacerii
	
	7 firme

	Locuri de muncă nou create în firmele care vor     beneficia de serviciile oferite de CERC conform      Cererii de finanţare
	
	14 locuri

	Număr cursanţi / an 
	
	100 pers



Din cauza faptului că 3 indicatori ai proiectului nu au fost îndepliniți până în prezent, proiectul poate fi declarat nefuncțional.

Indicatori - rezultate induse (indirecte) nerealizați:

1. Număr de cursanți/an (după 1 an de la finalizarea proiectului) - 100/an.
2. Număr de firme găzduite în cadrul structurii de sprijin a afacerii - 7
3. Locuri de muncă nou create în firmele găzduite - 14

În vederea atingerii obiectivelor şi realizarea indicatorilor asumaţi, au fost efectuate 118  întâlniri de promovare și identificare a posibilităților de colaborare, 26 participări la conferințe, forumuri, simpozioane, seminarii, expoziții, 4 sesiuni de informare și networking, 12 zile de stand propriu la expoziții tematice, 10 sesiuni de formare profesională (în colaborare cu firmele beneficiare) pentru 157 de persoane, 9 contracte de colaborare-găzduire a activității firmelor.

În urma acestor activități, au fost identificați următorii factori ce împiedică realizarea indicatorilor:
- tarifele practicate de CERC pentru serviciile oferite sunt neatractive (chiar prohibitive)
- terminologia de găzduire nu permite firmelor stabilirea unui sediului social/punct de lucru


Având în vedere situaţia descrisă, pentru realizarea indicatorilor și pentru a evita încetarea contractului de finanţare considerăm necesare şi oportune următoarele:

1) Completarea Regulamentului de Organizare și Funcționare al Seviciului public de administrare a CERC prin adăugarea unui subpuct la 
Art. 10 Obiectul de activitate al Serviciului public de administrare se realizează prin:
· închirierea spațiilor din cadrul infrastructurii de afaceri firmelor din 		domeniul automotive/domenii conexe conform Metodologiei;
 
Conform art. 43 alin. (3) din Legea nr. 31/1990 privind societățile comerciale, republicată cu modificările şi completările ulterioare, documentele necesare pentru înregistrarea menţiunilor privind înfiinţarea sau desfiinţarea de sedii secundare care nu au statut de sucursale (puncte de lucru, agenţii, reprezentanţe, etc.) la Oficiul Național al Registrului Comerțului includ documentul care atestă drepturile de folosinţă asupra spaţiilor cu destinaţie de sediu social/profesional şi/sau de sedii secundare. Acesta poate fi contract de închiriere.



2) Aprobarea Metodologiei de închiriere a spațiilor în clădirea CERC, ce conține criteriile de admitere a firmelor, tipurile de activităţi eligibile ce se vor desfăşura în cadrul infrastructurii de afaceri, actele solicitate pentru închirierea de spaţii,  distribuirea spaţiilor, avantajele firmelor, obligaţiile firmelor, preţurile de închiriere/metru patrat, condiţiile de menţinere a spaţiilor.

În urma evaluării proprietății imobiliare, concretizată cu Raportul de evaluare înregistrat la CERC sub nr. 112/30.09.2016,  având în vedere detaliile proprietății și a faptului că se închiriază în regim de open-space, valoarea de închiriere lunară a unui metru pătrat din această clădire a fost evaluată la 4,82 euro.
Obiectul închirierii sunt 7 locuri de câte 4,2 mp fiecare, din imobilul situat în Timișoara, strada Paul Morand 15, CF. 438708,  Nr. Cadastral 438708-C1,  Corpul 1, Etaj 1, Sala E2 - Birou, identificate cu E2/1, E2/2, E2/3, E2/4, E2/5, E2/6, E2/7

Tariful lunar propus pentru fiecare loc: 4,82 euro * 4,2 mp * 4,7607 (curs valutar BNR la 19 aprilie 2019) = 96,38 lei



3) Aprobarea tarifelor percepute pentru serviciile prestate în cadrul CERC prezentate în anexa "Tarife". 

În acest moment, tarifele percepute sunt:
 - tarif training pentru sesiunile periodice - 120 euro/zi/om
 - tarif training pentru sesiunile speciale cerute de firme - 600 euro/zi
 - tarif echipamente cu comandă numerică - 60 euro/oră
 - tarif echipament testare și măsurare - 40 euro/oră
 - tarif organizare târguri și expoziții - 2000 euro/eveniment
 - tarif organizare conferințe și seminarii - 400 euro/eveniment

Parte a veniturilor proprii trebuiesc obținute din utilizarea colaborativă a utilajelor din cadrul infrastructurii, lucru imposibil de obținut în actualele condiții de piață. De asemenea, tarifele aflate în vigoare pentru serviciile din cadrul Academiei de training și cele de Marketing și promovare sunt mult peste prețul pieței.  
În urma întâlnirilor, vizitelor și a schimburilor de experiență derulate, refuzul companiilor din sector de a accesa serviciile CERC este motivat în special de tarifele practicate (respectiv cu până la 300% mai mari decât oferta pieței libere).

Tarife propuse (curs valutar de 4,7607):

 - tarif training pentru sesiunile periodice - 191 lei/zi/om (aprox 40 euro)
 - tarif training pentru sesiunile speciale cerute de firme - 952 lei/zi  (aprox. 200 euro/zi)
 - tarif echipamente cu comandă numerică - 96 lei/oră (aprox. 20 euro)
 - tarif echipament testare și măsurare - 48 lei/oră (aprox. 10 euro)
 - tarif organizare târguri și expoziții - 2380,35/eveniment (aprox. 500 euro)
 - tarif organizare conferințe și seminarii - 191lei/eveniment (aprox. 40 euro)
 - tarif închiriere loc în sala E2 open-space - 96,38 lei/lună (aprox. 20,24 euro)
 - tarif închiriere sală de conferinţă (pentru 50 persoane) – 300 lei/zi;
 - tarif închiriere sală de seminar (pentru 25 persoane) – 200 lei/zi;
 - tariful închiriere spaţiu de expoziţie din foaier – 100 lei/zi;



În vederea implementării proiectului este necesară îndeplinirea tuturor indicatorilor prevăzuţi.
	 


Având în vedere toate cele expuse mai sus,
   
Propunem:

-   Completarea Regulamentului de Organizare și Funcționare al Seviciului public de administrare a CERC prin adăugarea la art. 10 a următoarei prevederi:
· închirierea spațiilor din cadrul infrastructurii de afaceri firmelor din domeniul automotive/domenii conexe conform Metodologiei;


-   Aprobarea  Metodologiei de închiriere a spaţiilor din clădirea CERC - clădire construită prin proiectul "Centrul Regional de Competențe și Dezvoltare a Furnizorilor în Sectorul Automotive" - CERC, cod SMIS 39375 cu Anexele 1 și 2, care fac parte integrantă din prezenta hotărâre.;

-	Aprobarea tarifelor percepute pentru serviciile prestate în cadrul CERC prezentate în anexa "Tarife";

Prezentul raport fundamentează proiectul de hotărâre din punct de vedere tehnic prin Expunerea de motive nr. .........................., nu-l fundamentează din punct de vedere economic şi al legalităţii şi nu stabileşte necesitatea şi oportunitatea adoptării proiectului de hotărâre conform Legii 215/2001.

